Foto: Uncrate.com Italiyaning Lamborghini kompaniyasi 1955 yilda ishlab chiqarilgan DL 25 traktorini sotuvga qo‘ydi, deb xabar qilmoqda Luxurylaunches. Noyob texnika nusxasining narxi 32 ming dollarga baholangan. Dizel dvigateliga ega traktor 26 ot kuchiga ega. Uning kuzovi qizil rangga bo‘yalgan, shassi va zinapoyalari ko‘k rangda. 1948 yilda asos solingan Lamborghini Trattori kompaniyasining bosh qarorgohi Peve-di-Chentoda joylashgan. 2016 yil oxirida firma Miura avtomobili ishlab chiqarilishining 50 yilligini nishonladi. Shu munosabat bilan 600 km.lik avtopoygani tashkil etgan edi.